Bloomaulorden

De Bloomaulorde is die heggschd Auszaischnung, wo in Mannem fagewwe werd. Ihrn Name hot se nochm Mannemer Bloomaul, ännra Dialegdbezaischnung fär „eschde“ Mannemer, wo wies Mannemer Orginal Blummepeder, die urschbringlisch Kurpälza Mundart babble duhn.

 Gschischd 
De Rainer vun Schilling hot 1970 den Bloomaulorde gschdiffded. Als Vorsitznda vun äm draikepfische Gremium wara bis zu soim Tod im Dezemba 2007 ach bei de Auswahl vun de Braisdräga bedailischd. Jedes Johr rufd de Vorsitznde zwee waidare Jurore aus de Mannemer Birgaschaft unn/oda Fasnachtsszene unn einischd sich mindlisch nach iwwaliefada Tradizion.

 Brais 
Als Bloomaulsorde diendn Abguss vunare Brohseskulbdur vum Mannemer Bildhaua Gerd Dehof. Die Figur zaigtn dursch die Bäh guggende „Blumepeter“, wiam Bedrachda den Po hieschdregge duht. Der Endwurf is zur Schdifdung vun em Brunne dursch den Mannemer Morge im Johr 1966 endschdane, iss awwa fier den effendlische Raum net zumutbar gwese. De Rainer vun Schilling hot awwa in dem fresche Endwurf die „Kurpälza Lewnsard“ am beschde verwerglischd gsehe. Urschbringlisch als Fasnachdsorde gedengt, werd die Auszaischnung haid durschaus ernschd gnumme, die Dräger werre bai offizielle Gelegnhaide in Mannem protokollarisch begriest.

 Braisdräga 
Die Auszaischnung werd an Persenlischkade vergewwe, wo Mannem uff tibbischi Aard unn Wais unn deswege unfawechslbar verdrede duhn un die Geehrde misse net in Mannem gebohre soi. Die Falaiung find währnd de Fasnachtszoit im Nationaltheater schdadd Die Bloomäuler: Das Bloomaulkapitel.
 1970: Franz Schmitt (†), Mannemer Orginal
 1971: Anneliese Rothenberger (†), Opansängarin
 1972: Heinz Haber (†), Aschtrofisiga
 1973: Sepp Herberger (†), Fußballbundesdrehna
 1974: Carl Raddatz (†), Schauschbiela
 1975: Hans Reschke (†), Mannemer Owwabirgameschda
 1976: Joy Fleming, Bluessängarin
 1977: Paul Kunze (†), Kirschnermeschda
 1978: Hans Reuther (†), Unnanemma
 1979: Elsbeth Janda (†), Mundardaudorin unn Schauschbielan
 1980: Hans Maurer (†)
 1981: Fips Rohr (†), Fußballa
 1982: Pater Konstantin (†)
 1983: Richard Grimminger, Begga
 1984: Kurt Schneider (†), Sänga am Nationaltheater
 1985: Horst Engelhardt, Unnanemma
 1986: Willi Menz, Bolizeipräsident
 1987: Walter Spagerer, Fußballa und Bolidiga (SPD)
 1988: Rolf Schäfer, Metzgameschda
 1989: Werner Knebel (†)
 1990: Leo Pfanz-Sponagel, Bolidiga
 1991: Bob Haag (†), Barkeeper
 1992: Klaus Wendt, Sänga unn Scheffdisbonend am Nationaltheater
 1993: Gerold Falter, Markthändla
 1994: Joana, Liedamacharin 1995: Eugen Kettemann, Kondidermeschda
 1996: Wolf Kaiser, Bandleader
 1997: Andreas Plattner, Arschidekt
 1998: Peter Hofmann, Präsident vum Raidaveroi
 1999: Ingeborg Nikitopoulos, Bolidigarin (FDP)
 2000: Hansjörg Probst, Lokalhischdoariga
 2001: Norbert Stier, Bolizischd
 2002: Ulla Hofmann, Schornalischdin (FAZ)
 2003: Hans Bichelmeier, Unnanemma
 2004: Ulrich Dietz, Owwaschdaadsowald a. D. 
 2005: Hans-Peter Schwöbel, Soziologieprofessa unn Dialegd-Experde
 2006: Klaus van Ackern, Professa unn Dekoan vun de Medizinisch Fakultät
 2007: Heinrich Graeff (†), Unnanemma
 2008: Gabriela Badura, Schauschbielan am Nationaltheater
 2009: Peter Künzler (†), Unnanemma
 2010: Karl Jung, katholischa Schdadtdekoan
 2011: Ulrich Nieß, Hischdoariga und Schtadtaaschivaa
 2012: Bülent Ceylan, Komiga
 2013: Christian Ziegler, Fisiotherapaid
 2014: Dario Fontanella, Eisfabrikånd
 2015: Waltraud Kirsch-Mayer, Journalischdin
 2016: Joachim B. Schäfer, Mussiga
 2017: Helen Heberer, Bolidigarin (SPD)
 2018: Rolf Götz, Unnanemma un Beziagsbairod in Feilne
 2019: Ilka Sobottke, evangelische Parran
 2020: Joachim Goltz, Opansänga

 Oinslnochwaise 

Kategorie:Kuldur
Kategorie:Monnem